Publication: Magyar Közlöny
Issue: MK-2003-58 (Year: 2003, Number: 58)
Era: 1990-2004
Section: valamint a 26/2003. (III. 11.) FVM rendelet alapján
Paragraph Index: 238

(1) Az FVM r. 364. §-ának (2) bekezdése helyébe a következõ rendelkezés lép: „(2) Az elõzõ évben 1 millió Ft árbevételt el nem ért, a Nyilv. r. alapján nyilvántartásba vett termelõk csoportos formában kaphatnak ingyenes szaktanácsadást a területi központ vezetõ falugazdásza által jelzett igény szerinti témakörökben megrendezésre kerülõ szaktanácsadási programok — elõadások, konzultációk, bemutatók — keretében. A szaktanácsadói programok megvalósítóját a program helye szerint az FM Hivatal jelöli ki azok közül az ajánlattevõk közül, akik nem végeznek az agrárgazdasággal összefüggõ kereskedelmi és/vagy ügynöki tevékenységet, és az ajánlott szaktanácsadási programot a Szaktanácsadói Névjegyzékben szereplõ szaktanácsadó az agrárkamara és az érdekképviseleti szervezetek bevonásával valósítják meg. Amennyiben a falugazdász területi központ olyan szaktanácsadási programot igényel, amelyhez nincs megfelelõ regisztrált szaktanácsadó, vagy az adott idõben és helyen regisztrált szaktanácsadó bevonása gazdaságosan nem oldható meg, a megyei programok megvalósításához a programok tervezett idõtartama 20 százalékának mértékéig a Szaktanácsadói Névjegyzékben nem szereplõ szakember is alkalmazható. Ez alól — indokolt esetben — a program helye szerinti FM Hivatal vezetõje adhat felmentést.”

Source: https://magyarkozlony.hu/hivatalos-lapok/cfa22101c5fe30485abc7cee0cc1752bf4de1ecc/dokumentumok/41c6e7ab7f9ca3c514f67e460faa616396989257/letoltes